ჯოზეფ აუნი

ჯოზეფ აუნი (დ. 10 იანვარი, 1964) — ლიბანელი პოლიტიკოსი და არმიის ყოფილი გენერალი, რომელიც 2025 წლიდან ლიბანის მე-14 პრეზიდენტია. მანამდე მსახურობდა როგორც ლიბანის შეიარაღებული ძალების მთავარსარდალი. მეხუთე მოქმედი სარდალია, რომელიც პრეზიდენტად აირჩიეს.

აუნი დაიბადა მარონიტ ქრისტიანულ ოჯახში, სინ ელ-ფილში. სწავლობდა ლიბანის ამერიკულ უნივერსიტეტში, სადაც პოლიტიკის მეცნიერების ბაკალავრის ხარისხი მიიღო, ხოლო სამხედრო განათლება ლიბანის არმიის სამხედრო აკადემიაში მიიღო.

1983 წელს შეუერთდა ლიბანის შეიარაღებულ ძალებს. სამხედრო მომზადება გაიარა სირიასა და შეერთებულ შტატებში. 2008 წელს აშშ-ში ანტიტერორისტული მომზადება მიიღო, ხოლო 2013 წელს — ლიბანში.

1990 წელს მსახურობდა ლიბანის არმიის კომანდოს პოლკში და მონაწილეობდა „ელიმინაციის ომში“, სადაც იბრძოდა მიშელ აუნის მხარეს. მისი ქვედანაყოფის მეთაური ბასამ გერგი დაიღუპა, რის შემდეგაც აუნმა სარდლობა გადაიბარა.

2015 წელს დაინიშნა მე-9 ბრიგადის მეთაურად, რომელიც ისრაელის საზღვარზე იყო განთავსებული. 2017 წლის მარტში ოფიციალურად გახდა ლიბანის შეიარაღებული ძალების მთავარსარდალი. ამ პერიოდში მოიპოვა დიდი პოპულარობა ტერორისტული ჯგუფების — „ისლამური სახელმწიფოსა“ და „ალ-ნუსრას ფრონტის“ წინააღმდეგ ბრძოლაში შესრულებული როლის გამო.

2022 წლიდან აუნი განიხილებოდა პრეზიდენტობის ერთ-ერთ შესაძლო კანდიდატად, მიშელ აუნის შემცვლელად. 2025 წლის იანვარში პრეზიდენტად აირჩიეს, რითაც დასრულდა ორწლიანი პოლიტიკური კრიზისი.

ადრეული ცხოვრება და განათლება
ჯოზეფ აუნი დაიბადა 1964 წლის 10 იანვარს, ქრისტიანულ ოჯახში, სინ ელ-ფილში (მეტნის რაიონი). დაამთავრა . ოჯახი წარმოშობით სამხრეთ ლიბანის ქალაქ ალ-ააიშიადანაა.

ჯოზეფ აუნმა ლიბანის ამერიკულ უნივერსიტეტში, პოლიტიკის მეცნიერებისა და საერთაშორისო ურთიერთობების მიმართულებით ბაკალავრის ხარისხი მიიღო (2007). ასევე ფლობს სამხედრო მეცნიერების ბაკალავრის ხარისხს, რომელიც ლიბანის სამხედრო აკადემიაში მიიღო.

=სამხედრო კარიერა=

ლიბანის სამოქალაქო ომი
1990 წელს, მიშელ აუნი ლეიტენანტის წოდებით მსახურობდა კომანდოს პოლკში. „ელიმინაციის ომის“ დროს დაახლოებით 200 კომანდო, რომლებიც მიშელ აუნის ერთგულნი იყვნენ, ალყაში მოექცნენ სამირ ჯააჯას „ლიბანის ძალების“ მილიციის მიერ, სანამ ზავი არ დაიდო მათი ევაკუაციისთვის. ქვედანაყოფის მეთაური დაიღუპა და სარდლობა აუნმა გადაიბარა.

ლიბანის შეიარაღებული ძალების მთავარსარდალი
2017 წლის 8 მარტს დაინიშნა მთავარსარდლად. იმავე წელს უხელმძღვანელა წარმატებულ ოპერაციას „ -“ („გარეუბნების განთიადი“) ლიბანის აღმოსავლეთ საზღვარზე „ისლამური სახელმწიფოსა“ და „ჯაბჰათ ალ-ნუსრას“ წინააღმდეგ. ბრძოლა ორ კვირაზე ნაკლებ ხანს გაგრძელდა და 150-ზე მეტი მებრძოლის ლიკვიდაციით დასრულდა.

2021 წელს საჯაროდ გააკრიტიკა ლიბანში ლიკვიდაციის კრიზისი და მისი გავლენა არმიაზე.

2023 და 2024 წლებში პარლამენტმა მისი უფლებამოსილება ორჯერ გაახანგრძლივა. ამ პერიოდში ხელმძღვანელობდა არმიას, 2024 წლის ისრაელ-ლიბანის კონფლიქტის დროს.

პოლიტიკური კარიერა
აუნი პრეზიდენტობის კანდიდატად პირველად 2022 წლის ივლისში გამოაცხადა ლიბანური ძალების ლიდერმა სამირ ჯააჯამ.. კატარმა და შეერთებული შტატებმა მხარი დაუჭირა მის კანდიდატად გამოცხადებას.

2022 წლის დეკემბერში დოჰას ელჩის ინიციატივით ჩამოყალიბდა ხუთთა ჯგუფი, რომელშიც შედიოდნენ შეერთებული შტატები, საფრანგეთი, საუდის არაბეთი და ეგვიპტე. ჯგუფი შეიქმნა ლიბანის პრეზიდენტობის კანდიდატებზე მოლაპარაკებების გასამართად, სადაც უმეტესმა ქვეყნებმა მხარი დაუჭირა ჯოზეფ აუნს.

=პრეზიდენტობა (2025–დღემდე)=

არჩევნები
2025 წლის 9 იანვარს ჯოზეფ აუნი აირჩიეს პრეზიდენტად. ინაუგურაციის დროს დადო ფიცი, რომ იბრძოლებდა მაფიის, ნარკოვაჭრობის, მართლმსაჯულების სისტემაში ჩარევის, კორუფციის, სიღარიბისა და სექტანტობის წინააღმდეგ. ასევე განაცხადა, რომ ხელს შეუწყობდა ეკონომიკურ, პოლიტიკურ და სასამართლო რეფორმებს.
აუნის პრეზიდენტად არჩევა ზოგიერთმა საოპოზიციო წევრმა არაკონსტიტუციურად შეაფასა, ვინაიდან ლიბანის კონსტიტუციის 49-ე მუხლი კრძალავს მოქმედი არმიის მეთაურის პრეზიდენტად არჩევას.
პირადი ცხოვრება
ჯოზეფ აუნი დაქორწინებულია ნემათ ნემეჰზე.ჰყავთ ორი შვილი — ხალილი და ნური.

აუნი ფლობს არაბულ, ფრანგულ და ინგლისურ ენებს.